nahid-hub/BLUGE-bengali-wikipedia-section-title-prediction huggingface dataset:
পুরাতত্ত্ব নিয়ে তার সারা জীবনের গবেষণা বই আকারে বেরিয়ে এসেছে বাংলাদেশের প্রত্নসম্পদ নামক বইতে। ছয় শতাধিক পৃষ্ঠার বিশাল এই গবেষণাগ্রন্থটির অনেক তথ্য তিনি ১৯৬৭ থেকে ১৯৬৯ খ্রিষ্টাব্দকালীন সময়ে দিনাজপুর অঞ্চলসহ উত্তরবঙ্গের বিভিন্ন জেলা থেকে সংগ্রহ করেছিলেন। ১৯৮৪ খ্রিষ্টাব্দে বইটি প্রকাশ করে বাংলাদেশ শিল্পকলা একাডেমী। বাংলাদেশে সম্পূর্ণ অপ্রাতিষ্ঠানিকভাবে, প্রাতিষ্ঠানিক ডিগ্রিহীন কোনো ব্যক্তির এধরনের একখানি তথ্যবহুল ও বিশ্লেষণধর্মী গ্রন্থ লেখার ইতিহাস বিরল। অনেকেই এটিকে বাংলাদেশের পুরাতত্ত্বের বাইবেলও আখ্যা দিয়ে থাকেন। বইটি এতোটাই মৌলিক যে, তা বর্তমানে বিশ্ববিদ্যালয়ে পুরাতত্ত্বের পড়াশোনায় পাঠ্যবই হিসেবে গ্রহণ করা হয়েছে।

সঠিক অনুচ্ছেদ শিরোনাম কোনটি?
titleA. "বাংলাদেশের প্রত্নসম্পদ"
titleB. "দিনাজপুর জাদুঘর"
titleC. দিনাজপুর মিউজিয়াম প্রতিষ্ঠা
titleD. অনুবাদ
উত্তর: titleA
আবুল কাসেম ফজলুল হক ঢাকা বিশ্ববিদ্যালয়ের বাংলা বিভাগে দীর্ঘ চার দশক শিক্ষকতা করেছেন। তিনি তার লেখা ও কথায় জনগণের মাঝে সৎ চিন্তা উসকে দিতে চান। তিনি মানুষের মধ্যে শুভবোধের জাগরণ কামনা করেন। তিনি জনগণকে শ্রদ্ধা করেন এবং তাদেরকে তুচ্ছ-তাচ্ছিল্য করেন না। তিনি এরকম মতপ্রকাশ করেন যে, যেহেতু দেশের অধিকাংশ সাধারণ মানুষই ধর্মানুগত, তাই তাদের বিশ্বাসে সরাসরি আঘাত দিলে তাদের কাছে নিজের গ্রহণযোগ্যতা হারাতে হয়, সমাজ পরিবর্তনের কাজ হয় বিঘ্নিত। তিনি সমাজ সংস্কারের ধারায় 'চার্বাক মতাবলম্বী' "লোকায়ত" নামক একটি মননশীল পত্রিকা ১৯৮২ খ্রিষ্টাব্দ থেকে সম্পাদনা করছেন। তিনি ঢাকা বিশ্ববিদ্যালয়ের বাংলা ভাষা ও সাহিত্যের একজন অধ্যাপক এবং বাংলা বিভাগের সভাপতি হিসেবে দায়িত্ব পালন করেছেন। একুশটিরও অধিক গ্রন্থের প্রণেতা ফজলুল হক নজরুল রচনাবলীর সম্পাদনা পরিষদের সদস্য হিসাবেও দায়িত্ব পালন করেছেন। পত্র-পত্রিকায় তিনি নিয়মিত কলাম লিখে থাকেন। তিনি ২০০০ সাল থেকে ২০১৩ সাল পর্যন্ত স্বদেশ চিন্তা সংঘের সভাপতির দায়িত্ব পালন করেছেন। এই সংগঠনটিকে সৃষ্টি করেছিলেন বাংলাদেশের প্রধান মুক্তচিন্তক আহমদ শরীফ। এছাড়াও এ সংগঠনটি 'বাংলাদেশের মুক্তি ও উন্নতির কর্মনীতি আটাশ দফা' ১ জানুয়ারি, ২০০৫ থেকে প্রচার করে যেটির রচয়িতা ছিলেন তিনি। তিনি 'মানুষ' শিরোনামে একটি কবিতা লিখেছিলেন।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. চিন্তাধারা
titleC. জন্ম ও পারিবারিক পরিচয়
titleD. কর্মজীবন
উত্তর: titleD
১৮৮৫ সালে তিনি ২ বছরের জন্য তার সৎ মায়ের সাথে ইউরোপ যান। ঘরে ফেরার পর তিনি বেশ একঘেয়ে হয়ে উঠেন, বিয়ের ব্যাপারে বেশ অনীহা দেখান এবং তৎকালীন সমসাময়িক মহিলারা জীবনে যা আশা করত তার চেয়ে বেশি কিছু তিনি চাইতেন। মেরুদণ্ডের বেশ জটিল এক চিকিৎসা শেষে ১৮৮৭ সালে তিনি পুনরায় ইউরোপে তার ২য় ভ্রমণে যান, এবার তার সফরসঙ্গী ছিলেন তার সবচেয়ে প্রিয় বন্ধু ও শিক্ষক “এলেন স্টার”।

সঠিক অনুচ্ছেদ শিরোনাম কোনটি?
titleA. হুল হাউজ
titleB. শিক্ষাজীবন
titleC. শান্তি আন্দোলন
titleD. ইউরোপ ভ্রমণ
উত্তর: titleD
প্রথম আকাশ হতে আলোকচিত্রগুলো ফ্রেঞ্চ চিত্রশিল্পী নাদার ১৮৫৮ সালে গ্রহণ করেন, এবং ১৮৬০ সালে আমেরিকান চিত্রগ্রাহক জেমস ওয়ালেস ব্ল্যাক বর্তমানে সংরক্ষিত সবচেয়ে পুরাতন আকাশচিত্রগুলি একটি বেলুন হতে ধারন করেন। চিত্রগ্রহণ পদ্ধতির উন্নয়নের সাথে সাথে ১৯শ শতাব্দীর শেষ নাগাদ কিছু বৈপ্লবিক চিত্রশিল্পী স্বয়ংক্রিয় আকাশযানে ক্যামেরা স্থাপন শুরু করেন। ১৮৮০ সালে ফ্রেঞ্চ চিত্রগ্রাহক আর্থার বাটুট ঘুড়ির সাহায্যে চিত্রগ্রহণের গবেষণা চালান। অনেকেই তার পদ্ধতি অনুসরন করেন, এবং উইলিয়াম এবনার ১৮৯৬ সালে এই পদ্ধতিতে বোস্টন শহরের কিছু উচ্চ মানসম্পন্ন ছবি তুলেন যা অনেক সুনাম কুড়ায়। আমেদি ডেনিস ১৮৮৮ সালে একটি ক্যামেরার সাথে রকেট এবং প্যারাসুট যুক্ত করেন, এবং আলফ্রেড নোবেলও ১৮৯৭ সালে রকেট চিত্রগ্রহণ পদ্ধতি ব্যবহার করেন।

হোমার পায়রা ১৯শ এবং ২০শ শতাব্দীর শুরুতে বেসামরিক পায়রা ডাক ব্যাবস্থা এবং যুদ্ধক্ষেত্রে বহুল ভাবে ব্যবহৃত হতো। ১৮৭০ সালে সংঘটিত ফ্র্যাংকো-প্রুশিয়ান যুদ্ধে বিখ্যাত "প্যারিস পায়রা ডাক" দখলকৃত রাজধানীতে প্রতি পায়রা উড্ডয়নে ৫০০০০ মাইক্রোফিল্ম টেলিগ্রাম বহন করতো। এভাবে সাকুল্যে ১৫০০০০ পৃথক ব্যক্তিগত টেলিগ্রাম এবং রাস্ট্রীয় তথ্য পরিবহন হয়। ১৮৮৯ খ্রীষ্টাব্দে জার নিয়ন্ত্রিত রাশিয়ার কারিগরি সমিতি কতৃক সেন্ট পিটার্সবার্গে সংঘটিত একটি গবেষণায় রুশ বেলুন কোরের প্রধান বেলুন হতে কিছু আলোকচিত্র ধারন করেন এবং তা ডেভেলপ করে ছবির নেগেটিভগুলো পায়রার সাহায্যে ভুমিতে প্রেরন করেন।

সঠিক অনুচ্ছেদ শিরোনাম কোনটি?
titleA. দ্বিতীয় বিশ্বযুদ্ধ পরবর্তী সময়
titleB. দ্বিতীয় বিশ্বযুদ্ধ
titleC. প্রথম বিশ্বযুদ্ধ
titleD. আবির্ভাব
উত্তর: titleD
১৯৯৩ সালের আগস্ট মাসে তারা র‍্যাংকিং অনুসারে তাদের সেরা অবস্থানে ছিল। ১৯৯০-এর বিশ্বকাপ বাছাই পর্বের প্রথম রাউন্ডে গ্রুপ চ্যাম্পিয়ন হলেও পরের রাউন্ড উৎরাতে ব্যর্থ হয়।

১৯৯০ সালের গালফ কাপে তারা আবারও রানার-আপ হয় (কুয়েত চ্যাম্পিয়ন)। তবে দুই বছর পর ১৯৯২ সালে তারা প্রথমবারের মতো গালফ কাপের শিরোপা জেতে। তারপর ১৯৯৬ এর গালফ কাপে রানার-আপ হয় কাতার।

১৯৯৮ ফ্রান্স বিশ্বকাপের বাছাই পর্বে এশিয়ান জোনের মূল পর্বে তারা চীন ও ইরানকে হারায়। পরের ম্যাচে সৌদিকে হারাতে পারলেই তারা প্রথমবারের মতো বিশ্বকাপে অংশ নিতে পারত। কিন্তু সৌদি আরব ১-০ তে ম্যাচ জিতে নিজেরাই বিশ্বকাপে চলে যায়।

১৯৯৮ সালে কাতার গালফ কাপের আয়োজন করে। সেবার তারা রানার-আপ হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. সম্প্রতি ডাক পাওয়া খেলোয়াড়
titleC. ১৯৯০ থেকে ২০০০
titleD. ১৯৮০ থেকে ১৯৯০
উত্তর: titleC
সমগ্র খেলোয়াড়ী জীবনে আটটিমাত্র টেস্টে অংশগ্রহণ করেছেন পিটার ম্যাকালিস্টার। ২৬ ফেব্রুয়ারি, ১৯০৪ তারিখে সিডনিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১ জুলাই, ১৯০৯ তারিখে লিডসে একই দলের বিপক্ষে সর্বশেষ টেস্টে অংশ নেন তিনি।

দীর্ঘদেহের অধিকারী পিটার ম্যাকালিস্টার অস্ট্রেলিয়ার পক্ষে আটটি টেস্টে অংশগ্রহণ করেছিলেন। তবে, মাঠে তিনি তেমন কোন প্রভাব বিস্তার করতে পারেননি। অংশগ্রহণ টেস্টগুলোর ছয়টি ১৯০৩-০৪ ও ১৯০৭-০৮ মৌসুমে ইংল্যান্ডের বিপক্ষে খেলেছিলেন।

১৯০৯ সালে অস্ট্রেলিয়া দল ইংল্যান্ড গমন করে। সফরের পূর্বে তাকে অগণতান্ত্রিক পন্থায় দলের সহঃঅধিনায়ক ও কোষাধ্যক্ষ হিসেবে মনোনয়ন দেয়া হয়। ফলশ্রুতিতে অস্ট্রেলিয়ার আন্তর্জাতিক ক্রিকেট কন্ট্রোল বোর্ডের সাথে খেলোয়াড়দের মতবিরোধ ঘটে। খেলোয়াড়দের মনোনীত ব্যবস্থাপক ফ্রাঙ্ক লেভার তাকে সাথে নিতে অস্বীকৃতি জ্ঞাপন করলেও তিনি জোরপূর্বক এ সফরে যান। এরফলে বিগ সিক্সের মন্ত্রণা, দক্ষিণ অস্ট্রেলীয় ক্রিকেট সংস্থার সমর্থন ও মেলবোর্ন ক্রিকেট ক্লাবের কয়েকজনের অসন্তুষ্ট সদস্যদের প্রভাবে ১৯১২ সালের ত্রি-দেশীয় প্রতিযোগিতায় বিরূপ প্রভাব পড়ে।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. আন্তর্জাতিক ক্রিকেট
titleC. অবসর
titleD. বিতর্কিত ভূমিকা
উত্তর: titleB
১৯৩৬ সালে দলীয় সঙ্গী কোটা রামস্বামী তার এ সমস্যা চিহ্নিত করেছিলেন। তিনি মন্তব্য করেন যে, ‘সি. এস. নায়ডু বল ডেলিভারি দেয়ার সময়কালে খুবই নিচুতে শরীরকে বেশ বাঁকাতেন ও তার মাথা স্ট্যাম্পের শীর্ষভাগে নিয়ে যেতেন। তিনি সম্পূর্ণভাবে বাহু তুলতেন ও শরীরের ওজনকে সাথে নিয়ে খুব দ্রুতগতিতে বলকে পিচে ফেলতেন। এছাড়াও, তিনি বেশ ভালোমানের বোলিং করলেও দূর্ভাগ্যবশতঃ নিখুঁতভাবে ও নিশানা বরাবর বল ফেলাকালীন নিয়ন্ত্রণ রাখতে পারতেন না।’

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. মূল্যায়ন
titleC. প্রথম-শ্রেণীর ক্রিকেট
titleD. ব্যক্তিগত জীবন
উত্তর: titleB
দ্বিতীয় বিশ্বযুদ্ধের আগে রিকশা ছিল নগর জনপরিবহনের একটি গুরুত্বপূর্ণ অঙ্গ। কিন্তু বিশ্বযুদ্ধের পর রিকশা, ত্রিশা দ্বারা প্রতিস্থাপিত হয়।

১৯৮০ এর পরে, পরিবহনের মাধ্যম হিসাবে ট্রিশার ব্যবহার বন্ধ হয়ে যায়। তৎসত্ত্বেও , কিছু ট্রিশা এখনো চলে, যা পর্যটকদের আকর্ষণে কাজ করে এবং শহরতলির এলাকা জুড়ে ভ্রমণকারীদের ভ্রমণে নিয়ে যায়।

সঠিক অনুচ্ছেদ শিরোনাম কোনটি?
titleA. পরিসংখ্যান
titleB. রেল
titleC. মালয়েশিয়ার রেলপথ
titleD. ত্রিশা
উত্তর: titleD
"মেঘের কোলে রোদ" সঙ্গীত পরিচালনা করেছেন প্রয়াত সঙ্গীত পরিচালক প্রনব ঘোষ। গানের কথা কিখেছেন কবির বকুল এবং গানে কণ্ঠ দিয়েছেন আসিফ, মনির খান, রবি চৌধুরী, জিনাত জাহান মুন্নি ও প্রয়াত প্রনব ঘোষ। ছবির তিনটি গানের চিত্রায়ন করা হয়েছে মালয়েশিয়ার মনোরম সব স্থানগুলোতে। একটি চিত্রায়ন করা হয়েছে ঢাকার একটি বাড়িতে।
সঠিক অনুচ্ছেদ শিরোনাম কোনটি?
titleA. সঙ্গীত
titleB. গানের তালিকা
titleC. জাতীয় চলচ্চিত্র পুরস্কার
titleD. নির্মাণ নেপথ্য
উত্তর: titleA
কিরণ খের অলাভজনক আন্দোলন লাডলি (নারীর প্রতি সহিংসতা দমনের আন্দোলন) ও রোকো ক্যান্সার (ক্যান্সার বিষয়ক সচেতনতামূলক আন্দোলন)-এর সাথে জড়িত। তিনি ২০০৯ সালে ভারতীয় জনতা পার্টিতে (বিজেপি) যোগদান করেন। তিনি নির্বাচনের সময় দেশব্যাপী এই দলের জন্য জনসংযোগ করেন, তন্মধ্যে রয়েছে ২০১১ সালের চণ্ডীগড় মিউনিসিপ্যাল কর্পোরেশন নির্বাচন। তিনি বিজেপির প্রধানমন্ত্রী প্রার্থী নরেন্দ্র মোদী প্রার্থীতা লাভের আগে থেকেই তার সমর্থক ছিলেন। বিজেপি তাকে ২০১৪ সালের সাধারণ নির্বাচনে চণ্ডীগড় থেকে লোকসভা নির্বাচনের জন্য প্রার্থী হিসেবে মনোনয়ন দেয়। তিনি ২০১৪ সালের মে মাসে অনুষ্ঠিত নির্বাচনে ১,৯১,৩৬২ ভোট পেয়ে পূর্ববর্তী সাংসদ কংগ্রেস নেতা পবন বনসলকে পরাজিত করে বিজয়ী হন।

চণ্ডীগড়ের সংসদ সদস্য হিসেবে এবং চলচ্চিত্র শিল্পে তার যোগাযোগের সূত্র ধরে কিরণ চণ্ডীগড়ে একটি চলচ্চিত্র নগরী গড়ার আশ্বাস দেন। কিন্তু নির্বাচনে বিজয়ের পর তিনি জানান যে চণ্ডীগড়ে জমি অধিগ্রহণে সমস্যা রয়েছে। তবে চণ্ডীগড় প্রশাসন তার প্রস্তাবে সম্মত হয়েছে এবং চণ্ডীগড়ের সরংপুরে চলচ্চিত্র নগরী স্থাপনের প্রস্তাব করা হয়েছে।

সঠিক অনুচ্ছেদ শিরোনাম কোনটি?
titleA. কর্মজীবন
titleB. সামাজিক ও রাজনৈতিক কর্মকাণ্ড
titleC. বিবাহ
titleD. প্রারম্ভিক জীবন
উত্তর: titleB
সর্বস্তরের জনতার বিক্ষোভ জনসমুদ্রে পরিণত হলে ১৯৯০ সালের ৬ ডিসেম্বর হুসেইন মুহম্মদ এরশাদ পদত্যাগে বাধ্য হন। তিন দফা রূপরেখা অনুযায়ী প্রধান বিচারপতি সাহাবুদ্দীন আহমদের নেতৃত্বে ১৯৯১ সালের ২৭ ফেব্রুয়ারি অনুষ্ঠিত হয় পঞ্চম জাতীয় সংসদ নির্বাচন। এ নির্বাচনে বিএনপি সর্বাধিক আসনে জয়লাভ করে। এ নির্বাচনের মাধ্যমে দেশে প্রথমবারের মতো গণতন্ত্রের যাত্রা শুরু হয়। এ সরকার পাঁচ বছর দেশ শাসনের পর ক্ষমতা হস্তান্তর ছাড়াই ১৯৯৬ সালের ১৫ ফেব্রুয়ারি ষষ্ঠ জাতীয় সংসদ নির্বাচনের আয়োজন করে। এ নির্বাচন আওয়ামী লীগ বয়কট করায় একই বছর ১২ জুন অনুষ্ঠিত হয় সপ্তম জাতীয় সংসদ নির্বাচন। এ নির্বাচনে সংখ্যাগরিষ্ঠতা অর্জন করে ক্ষমতায় আসে আওয়ামী লীগ। বঙ্গবন্ধুর মৃত্যুর ২১ বছর পর ক্ষমতায় আসা এ দলটির হয়ে প্রথমবারের মতো প্রধানমন্ত্রী হন শেখ হাসিনা।

সঠিক অনুচ্ছেদ শিরোনাম কোনটি?
titleA. সাত দলীয় জোট গঠন
titleB. দলীয় স্লোগান
titleC. খালেদা জিয়ার নেতৃত্বে প্রথম সরকার (পঞ্চম জাতীয় সংসদ)
titleD. সাংগঠনিক কাঠামো
উত্তর: titleC
পৃথিবীতে প্রথম প্রাইজবন্ড চালু হয় আয়ারল্যান্ডে ১৯৫৬ সালে, এবং একই বছর যুক্তরাজ্যে এটি অর্থ মন্ত্রণালয়ের মাধ্যমে প্রিমিয়াম বন্ড নামে ছাড়া হয়।

১৯৭৪ সালে বাংলাদেশে মূলত জাতীয় সঞ্চয় অধিদপ্তর সব শ্রেণি-পেশার মানুষের মধ্যে সঞ্চয় প্রবণতা বৃদ্ধির করার লক্ষ্যে এ ব্যবস্থা চালু করে। প্রাইজবন্ড বিক্রি করে সরকার সরাসরি জনগণের কাছ থেকে ঋণ নেয় এবং তা কিনে সরকার সে ঋণ পরিশোধ করে থাকে।

বাংলাদেশ প্রাইজবন্ড ভাগ্যপরীক্ষা পরিষদের সচিব ও বাংলাদেশ ব্যাংকের মহাব্যবস্থাপক মো. মাছুম পাটোয়ারীর ভাষ্যমতে দেশে বর্তমানে মোট ৪ কোটি ৪০ লাখ টি প্রাইজবন্ড রয়েছে।

সঠিক অনুচ্ছেদ শিরোনাম কোনটি?
titleA. মূল্যমান
titleB. ইতিহাস
titleC. ভাগ্যপরীক্ষা
titleD. পুরস্কারের অর্থ
উত্তর: titleB
ক্রয়-বিক্রয়ে লেটার অব ক্রেডিট ব্যবহারের ফলে ক্রেতা এ ব্যাপারে নিশ্চিত হতে পারেন যে, সে কত টাকা পাবে বা কোন্ সময়ে পাবে। রপ্তানিকারকের কাছে লেটার অব ক্রেডিট অর্থ প্রাপ্তির নিরাপদ মাধ্যম। অবশ্য এজন্য তাকেও এল সি-তে বর্ণিত শর্ত পুঙ্খানুপুঙ্খভাবে পালন করতে হয়। অর্থ না পাবার ঝুঁকি এল সি-র ক্ষেত্রে ব্যক্তির থেকে ব্যাংকের কাছে হস্তান্তরিত হয়।
সঠিক অনুচ্ছেদ শিরোনাম কোনটি?
titleA. প্রত্যয়পত্র বা লেটার অব ক্রেডিট গুরুত্ব ও সুবিধা
titleB. প্রত্যয়পত্র ব্যবহারে বিক্রেতার সুবিধা
titleC. প্রত্যয়পত্র বা লেটার অব ক্রেডিট ক্রেডিট-এর পক্ষসমূহ
titleD. প্রত্যয়পত্র বা লেটার অব ক্রেডিটের ধরন
উত্তর: titleB
ক্ষীর বাংলার মিষ্টির এক অপরিহার্য উপাদান। ক্ষীরকে দুই রকম ভাবে প্রস্তুত করা হয়। 

খোয়া ক্ষীরকে অনেক মিষ্টিতে ব্যবহার করা হয়। এর মধ্যে কানসাট, ক্ষীরের বরফি ইতাদি মিষ্টিতে ব্যবহার উল্লেখযোগ্য।

অর্ধতরল ক্ষীর রসমালাই জাতীয় মিষ্টিতে ব্যবহার করা হয়। এক্ষেত্রে ক্ষীরের মধ্যে ছোট ছোট মিষ্টিকে ডুবিয়ে দেওয়া হয়।


সঠিক অনুচ্ছেদ শিরোনাম কোনটি?
titleA. প্রস্তুতি
titleB. বাগধারায় ক্ষীর
titleC. ব্যবহার
titleD. সাহিত্যে ক্ষীর
উত্তর: titleC
'মালকোষ' শব্দটি 'মাল' ও 'কৌশিক' এই দুটি শব্দের সংযোগে সৃষ্টি হয়েছে, অর্থাৎ যিনি সর্পের মতো মালা পরিধান করেন - অর্থাৎ ভগবান শিব। 'মালব-কৌশিক' নামটি শাস্ত্রীয় সঙ্গীতে শোনা গেলেও বর্তমান কালে যে মালকোষ পরিবেশন করা হয় তার সাথে কোনও মিল খুঁজে পাওয়া যায় না। মনে করা হয় ভগবান শিবের ক্রোধ নিবারণের জন্যে এই রাগটি সৃষ্টি করেছিলেন দেবী পার্বতী (ভগবান শিবের স্ত্রী হলেন দেবী পার্বতী), সতীর দেহত্যাগ দেখে যখন শিব রুদ্র মূর্তি ধারণ করেন এবং তাণ্ডব লীলা করেন, তখন তাকে শান্ত করার জন্যে এই রাগ সৃষ্টি করা হয় বলে ধারণা।

মালকোষ রাগটি সংসৃষ্ট করেন প্রধানত শৈবধর্ম পালনকারীরা; শুধু তাই নয় বিভিন্ন পঞ্চ স্বরের রাগ গুলির আধিকার ভুক্ত এই শৈবধর্ম পালনকারীরাই।

সঠিক অনুচ্ছেদ শিরোনাম কোনটি?
titleA. মালকোষের প্রভাবযুক্ত  চলচ্চিত্রের গানগুলি
titleB. সংশ্লিষ্ট রাগগুলি
titleC. পাকড় বা চলন
titleD. ব্যুৎপত্তি সংক্রান্ত বিজ্ঞান অথবা ব্যাকরণ
উত্তর: titleD
সর্বপ্রথম মঞ্চে সকল অংশগ্রহণকারী জাতীয় দলের অধিনায়কদেরকে পরিচয় করিয়ে দেয়া হয়। বিভিন্ন কিংবদন্তী ক্রিকেটার ও অন্যান্য সাবেক ক্রিকেটার এবং বিভিন্ন কুশলীদের সমন্বয়ে অংশগ্রহণকারী দশটি দেশের প্রতিনিধিত্ব করে রাস্তায় বিশ্বকাপের মতো করে একে অপরকে চ্যালেঞ্জ করে খেলায় মেতে উঠে।

আফগানিস্তানের মিরওয়াইজ আশরাফ এবং গীতিকার আরিয়ানা সাঈদ, শ্রীলঙ্কার মাহেলা জয়াবর্ধনে ও ক্রীড়াবিদ দামায়ান্তি ধর্শা, ওয়েস্টইন্ডিজের ভিভ রিচার্ডস জ্যামাইকান দৌড়বিদ যোহান ব্লেইক, বাংলাদেশের আব্দুর রাজ্জাক ও অভিনেত্রী জয়া আহসান, পাকিস্তানের আজহার আলী ও ২০১৪ নোবেল বিজয়ী মালালা ইউসুফজাই, অষ্ট্রেলিয়ার ব্রেট লি ও সাবেক টেনিস খেলোয়াড় প্যাট ক্যাশ, নিউজিল্যান্ডের জেমস ফ্রাঙ্কলিন এবং সাবেক রাগবী খেলোয়াড় সীন ফিট্‌জপ্যাট্রিক, দক্ষিণ আফ্রিকার জ্যাক ক্যালিস ও সাবেক ফুটবলার স্টিভেন পীনার, ভারতের অনিল কুম্বলে এবং অভিনেতা-পরিচালক ফারহান আখতার এবং ইংল্যান্ডের কেভিন পিটারসন ও টেলিভিশন ব্যক্তিত্ব ক্রিস হিউগেস হলেন সেই সকল ব্যক্তিত্ব যারা উক্ত দশ-দলের সেলিব্রেটি রাস্তার বিশ্বকাপে নিজ নিজ দেশকে উপস্থাপন করেন। 

সঠিক অনুচ্ছেদ শিরোনাম কোনটি?
titleA. অনুষ্ঠান
titleB. উপসংহার
titleC. উদ্বোধনী অনুষ্ঠান
titleD. মূল সংগীত
উত্তর: titleA
কয়ারিয়া ঈদ্গাহ মাধ্যমিক বিদ্যালয় প্রথমত প্রতিষ্ঠিত হয় কয়ারিয়া ইউনিয়নে মেয়েদের শিক্ষার উন্নয়নের জন্য। এই বিদ্যালয় কয়ারিয়া ইউনিয়ন সবচেয়ে পুরাতন বিদ্যালয়। কয়ারিয়া ইউনিয়নে মাধ্যমিক শিক্ষার জন্য কোন বিদ্যালয় ছিল না, সব ছেলেরা দীর্ঘ সময় পায়ে হেঁটে বিদ্যালয়ে যেত। কিন্তু মেয়েরা তাদের সাথে এত দূরে যেতে পারত না। গ্রামের লোকজন বুঝতে পেরেছিল যে, তাদের মেয়েরা ছেলেদের থেকে পিছিয়ে পরছে। গ্রামের গণ্যমান্য ব্যক্তিরা স্ব-উদ্যোগে একটি মাধ্যমিক বিদ্যালয় খুলআর সিদ্ধান্ত নেয়। গ্রামের সব লোকই বিদ্যালয়ে জন্য টাকা বা টিন বা কাঠ প্রদান করে বিদ্যালয় তৈরিতে অবদান রাখেন। এটি কয়ারিয়া ইউনিয়নের সকল লোকের একটি অলাভজনক সহযোগিতার ফসল।

সঠিক অনুচ্ছেদ শিরোনাম কোনটি?
titleA. একাডেমিক গঠন
titleB. নবম ও দশম শ্রেণী বা সেকেন্ডারী স্কুল সার্টিফিকেট (এসএসসি)
titleC. ষষ্ঠ শ্রেণী থেকে অষ্টম শ্রেণী বা জেএসসি
titleD. ইতিহাস
উত্তর: titleD
মে ২০০৭ সালের মে মাসে ফ্রান্সের জ্যুর্ক চিড়িয়াখানায় চারটি শ্বেত সিংহ শাবক জন্মগ্রহণ করে। শাবকদের মধ্যে একটি পুরুষ ও তিনটি মহিলা শাবক ছিল। প্রতিটি শাবক জন্মের সময় প্রায় ওজনের ছিল, এবং চারটি শাবকই ভাল স্বাস্থ্যের অধিকারী ছিল। তবে তাদেরকে হাতে করে খাওয়ানোর প্রয়োজন হচ্ছিল কারণ তাদের মা তাদের যথাযথ যত্ন নিচ্ছিল না।

সঠিক অনুচ্ছেদ শিরোনাম কোনটি?
titleA. ওয়েস্ট মিডল্যান্ড সাফারি পার্ক
titleB. বন্য পরিবেশে, এদের প্রাকৃতিক স্থানীয় পরিসীমার মধ্যে
titleC. জারকিস চিড়িয়াখানা
titleD. টরেন্টো চিড়িয়াখানা
উত্তর: titleC
[[১৮৮২-৮৩ ইংল্যান্ড ক্রিকেট দলের অস্ট্রেলিয়া সফর|নভেম্বর, ১৮৮২]] সালে [[ইভো ব্লাই|ইভো ব্লাইয়ের]] নেতৃত্বাধীন সফরকারী ইংরেজ একাদশের পক্ষে জর্জ কোল্টহার্ডকে মনোনয়ন দেয়া হয়। দলটি [[অ্যাশেজ সিরিজের তালিকা|অ্যাশেজ]] উদ্ধারে আসে। জাহাজ ভ্রমণের শুরুরদিকে অসুস্থবোধ করেন। নিউ সাউথ ওয়েলসের নিউক্যাসলে খেলার দ্বিতীয় দিন অসুস্থবোধ করায় এ দায়িত্ব থেকে অব্যাহতি নেন। কোল্টহার্ড যক্ষা রোগে আক্রান্ত হন। জুন মাসে এমসিজিতে কার্লটন ও মেলবোর্নের মধ্যকার খেলায় আর্থিক সাহায্যের জন্য সিদ্ধান্ত নেয়া হয়। দ্য মেলবোর্নে উল্লেখ করা হয় যে, কোল্টহার্ডের জনপ্রিয়তাকে পুঁজি করে রেকর্ডসংখ্যক দল অস্ট্রেলিয়ার মাটিতে ফুটবল খেলায় উপস্থিত ছিল। কিন্তু দূর্যোগপূর্ণ আবহাওয়ার কারণে খেলায় প্রায় পাঁচ হাজার দর্শকের সমাগম ঘটেছিল।
২০ অক্টোবর, ১৮৮৩ তারিখে কোল্টহার্ডকে শয্যাগত অবস্থায় উল্লেখ করা হয়। 
২২ অক্টোবর, ১৮৮৩ তারিখে মাত্র ২৭ বছর বয়সে যক্ষ্মা রোগে আক্রান্ত হয়ে ভিক্টোরিয়ার কার্লটন এলাকায় জর্জ কোল্টহার্ডের দেহাবসান ঘটে। তার দেহাবসানের সংবাদ প্রকাশিত হলে জনসমাগমের ঢল পড়ে। এরপর কার্লটন ফুটবল ক্লাবের কাছাকাছি প্রিন্সেস পার্কের মেলবোর্ন জেনারেল সিমেট্রিতে তাকে সমাহিত করা হয়। তার মৃত্যুর এক বছর পর কোল্টহার্ডের বিধবা স্ত্রী ও কন্যাকে সহায়তাকল্পে অনুষ্ঠানের আয়োজন করা হয়েছিল।

সঠিক অনুচ্ছেদ শিরোনাম কোনটি?
titleA. দেহাবসান
titleB. ব্যক্তিগত জীবন
titleC. শৈশবকাল
titleD. আন্তর্জাতিক ক্রিকেট
উত্তর: titleA
রাজশাহী মেডিকেল বিশ্ববিদ্যালয়ের প্রশাসনিক ও একাডেমিক কার্যক্রম অস্থায়ী কার্যালয়ে আনুষ্ঠানিকভাবে শুরু হয়েছিল ২০১৭ সালে। শিক্ষা ও চিকিৎসা কার্যক্রম দ্রুত বাস্তবায়ন এবং রাজশাহী, রংপুর ও খুলনা বিভাগের সকল সরকারি ও বেসরকারি মেডিকেল কলেজ, ডেন্টাল কলেজ, নার্সিং কলেজ বা ইনস্টিটিউটসমূহ মেডিকেল বিশ্ববিদ্যালয়ের অধীনে অধিভুক্তকরণ এবং সঠিক ভাবে তার তদারকি করার লক্ষ নিয়েই প্রতিষ্ঠিত হয় রাজশাহী মেডিকেল বিশ্ববিদ্যালয়। 

সঠিক অনুচ্ছেদ শিরোনাম কোনটি?
titleA. অনুষদ সুমহ
titleB. ইতিহাস
titleC. অবস্থান
titleD. বিশ্ববিদ্যালয়ের অন্তর্গত প্রতিষ্ঠান
উত্তর: titleB
ভারতীয় মহাকাব্য মহাভারতে কৃষ্ণকে বিষ্ণুর অবতাররূপে বর্ণনা করা হয়েছে। এই গ্রন্থই প্রাচীনতম গ্রন্থ যেখানে ব্যক্তি কৃষ্ণ বিস্তারিত বিবরণ দেওয়া হয়েছে। এই গ্রন্থের অনেক উপাখ্যানের কেন্দ্রীয় চরিত্র হলেন কৃষ্ণ। এর ষষ্ঠ পর্বের ("ভীষ্ম পর্ব") আঠারোটি অধ্যায় "ভগবদ্গীতা" নামে পৃথক ধর্মগ্রন্থের মর্যাদা পেয়ে থাকে। কুরুক্ষেত্র যুদ্ধক্ষেত্রে যোদ্ধা অর্জুনকে প্রদত্ত কৃষ্ণের উপদেশাবলির সংকলনই হল "ভগবদ্গীতা"। মহাভারতে কৃষ্ণকে পূর্ণবয়স্ক পুরুষ রূপে দেখানো হলেও, কোথাও কোথাও তার বাল্যলীলারও আভাস দেওয়া হয়েছে। মহাভারতের পরবর্তীকালীন পরিশিষ্ট "হরিবংশ" গ্রন্থে কৃষ্ণের বাল্য ও কৈশোরের বিস্তারিত বর্ণনা রয়েছে।

১৫০ খ্রিষ্টপূর্বাব্দে রচিত পতঞ্জলির "মহাভাষ্য" গ্রন্থে এই শ্লোকে বলা হয়েছে: "সঙ্কর্ষণের সহচর কৃষ্ণের শক্তি বৃদ্ধি হউক!" অন্য একটি শ্লোকে বলা হয়েছে, "কৃষ্ণ স্বয়ং যেন চতুর্থ" (তিন সহচর সহযোগে কৃষ্ণের কথা বলা হয়েছে, তিন সহচর সম্ভবত সঙ্কর্ষণ, প্রদ্যুম্ন ও অনিরুদ্ধ)। অপর এক শ্লোকে রাম (বলরাম) ও কেশবের (কৃষ্ণ) মন্দিরে যে সকল বাদ্যযন্ত্র বাজানো হয়ে থাকে সেগুলির উল্লেখ রয়েছে। পতঞ্জলির রচনা থেকে বাসুদেবের কংসবধ (কৃষ্ণ-কংসোপাচারম্) উপাখ্যানের নাট্যাভিনয় ও মূকাভিনয়ের বিবরণ পাওয়া যায়।

খ্রিষ্টপূর্ব প্রথম শতাব্দীতে পাঁচজন বৃষ্ণি নায়কের পূজার প্রচলনের প্রমাণ পাওয়া গেছে। এঁরা হলেন বলরাম, কৃষ্ণ, প্রদ্যুম্ন, অনিরুদ্ধ ও শাম্ব। মথুরার নিকটবর্তী মোরা থেকে পাওয়া একটি শিলালিপিতে মহান "সত্রপ" রাজুভুলার পুত্রের উল্লেখ এবং এক বৃষ্ণির চিত্র পাওয়া গেছে। ইনি সম্ভবত বাসুদেব এবং পঞ্চযোদ্ধার অন্যতম। ব্রাহ্মী লিপিতে লিখিত এই শিলালিপিটি বর্তমানে মথুরা সংগ্রহালয়ে রক্ষিত আছে।

একাধিক পুরাণে কৃষ্ণের জীবনকাহিনি বর্ণিত হয়েছে বা তার উপর আলোকপাত করা হয়েছে। "ভাগবত পুরাণ" ও "বিষ্ণু পুরাণ" গ্রন্থদ্বয়ে কৃষ্ণের জীবনের সর্বাপেক্ষা বিস্তারিত বর্ণনা পাওয়া যায়। এই দুই পুরাণে বর্ণিত ধর্মতত্ত্বই গৌড়ীয় বৈষ্ণব মতবাদগুলির মূল ভিত্তি। "ভাগবত পুরাণ" গ্রন্থের প্রায় এক চতুর্থাংশ জুড়ে রয়েছে কৃষ্ণ ও তার ধর্মোপদেশের স্তুতিবাদ।

খ্রিষ্টপূর্ব পঞ্চম শতাব্দীতে লিখিত যক্ষের "নিরুক্ত" নামক বুৎপত্তি-অভিধানে অক্রুরের শ্যামন্তক মণির একটি উল্লেখ পাওয়া যায়, যার মূল সূত্র কৃষ্ণ-সংক্রান্ত একটি সুপরিচিত পৌরাণিক কাহিনি। শতপথ ব্রাহ্মণ ও "ঐতরেয় আরণ্যক" গ্রন্থদ্বয়ে কৃষ্ণকে বৃষ্ণিবংশজ বলে উল্লেখ করা হয়েছে।

হিন্দুদের আদি ধর্মগ্রন্থ ঋগ্বেদে কৃষ্ণের কোনো উল্লেখ নেই। তবে রামকৃষ্ণ গোপাল ভাণ্ডারকর ঋগ্বেদের একটি শ্লোকে (৮।৯৩।১৩) উল্লিখিত "দ্রপ্স...কৃষ্ণ" (কালো বিন্দু) কথাটিকে দেবতা কৃষ্ণের উল্লেখ বলে প্রমাণ করতে চেয়েছেন। কোনো কোনো বিশেষজ্ঞ কয়েকজন প্রাগৈতিহাসিক দেবতার সঙ্গে কৃষ্ণের মিল খুঁজে পেয়েছেন। ১৯২৭-৩১ সাল নাগাদ ম্যাকে মহেঞ্জোদাড়োতে একটি চিত্রলিপি আবিষ্কার করেছিলেন। এই চিত্রে দুজন ব্যক্তি একটি গাছ ধরে আছে এবং বৃক্ষ দেবতা তাদের দিকে বাহু প্রসারিত করে রেখেছেন। আবিষ্কারক এই চিত্রটিকে কৃষ্ণের যমলার্জুন-লীলার সঙ্গে তুলনা করেছেন।

সঠিক অনুচ্ছেদ শিরোনাম কোনটি?
titleA. কুরুক্ষেত্র যুদ্ধ ও ভগবদ্গীতা
titleB. শাস্ত্রীয় উৎস
titleC. গার্হস্থ্য জীবন
titleD. মূর্তিতত্ত্ব
উত্তর: titleB
টাইটানিক ব্যয়বহুলতা এবং চাকচিক্যের দিক থেকে তখনকার সকল জাহাজকেই ছাড়িয়ে গিয়েছিল। টাইটানিকের অভ্যন্তরে ছিল সুদৃশ্য সুইমিং পুল, জিমনেসিয়াম, স্কোয়াস খেলার কোর্ট(একধরনের রেকেট খেলা) , ব্যয়বুহল তুর্কিস বাথ, বিশাল এবং ব্যয়বহুল ক্যাফে এবং ফার্স্ট ক্লাস ও সেকেন্ড ক্লাস উভয় যাত্রীদের জন্য আলাদা বিশাল লাইব্রেরী। তখনকার সকল আধুনিক প্রযুক্তির সমন্বয় ঘটেছিল এ জাহাজটিতে। এ জাহাজের ফার্স্ট ক্লাসের জন্য তিনটি এবং সেকেন্ড ক্লাসের জন্য একটি সহ মোট চারটি লিপ্টের ব্যবস্থা ছিল। এর বৈদ্যুতিক ব্যবস্থাও ছিল খুবই উন্নত ধরনের। আর এ বিলাসবহুল জাহাজটিতে চড়তে ফার্স্টক্লাস যাত্রীদেরকে প্রচুর টাকা গুনতে হয়েছিল। ফার্স্টক্লাস যাত্রীদের জন্যে সবচেয় ব্যয়বহুল প্যাকেজটিতে আটলান্টিক একবার অতিক্রম করতেই ব্যয় করতে হত তখনকার প্রায় ৪৩৫০ ডলার যার বর্তমান মূল্য প্রায় ৯৫৮৬০ ডলার বা বর্তমান বাংলাদেশী টাকায় ৬৭ লাখ টাকারও বেশি।

সঠিক অনুচ্ছেদ শিরোনাম কোনটি?
titleA. ব্যয়বহুলতা ও আভিজাত্যের টাইটানিক
titleB. টাইটানিকের পুনরাবিষ্কার
titleC. টাইটানিকের লাইফবোট ব্যবস্থা
titleD. পটভূমি
উত্তর: titleA
ক্ষিতীন্দ্র ঢাকা বিশ্ববিদ্যালয়ের জগন্নাথ হলের আবাসিক ছাত্র থাকাবস্থায় ১৯৭৪ সালের ১৬ সেপ্টেম্বর হলের পুকুরে ৯৩ ঘণ্টা ১১ মিনিট সাঁতার কেটে জাতীয় রেকর্ড গড়েন। ১৯৭৬ সালের ১৯ অক্টোবর তিনি নিজের এই রেকর্ডটি ভেঙ্গে ফেলেন। ঢাকা বিশ্ববিদ্যালয় কেন্দ্রীয় ছাত্র সংসদের আয়োজনে ১৪ অক্টোবর অপরাহ্ন ৪ ঘটিকা থেকে ১৯ অক্টোবর ভোর ৪টা ৫ মিনিট পর্যন্ত ১০৮ ঘণ্টা ৫ মিনিট একই পুকুরে সাঁতার কাটেন। ১৯৮০ সালে ভারতের মুর্শিদাবাদ জেলার ভাগীরথী নদীতে ১২ ঘণ্টা ২৮ মিনিটে ৭৪ কিলোমিটার সাঁতার কেটে পার হন। তিনি ২০১৭ সালের ৪ আগস্ট ময়মনসিংহের ফুলপুর উপজেলা থেকে শুরু করে নেত্রকোণার মদন উপজেলা পর্যন্ত কংস নদী দিয়ে ৪৩ ঘণ্টা ১২ মিনিটে বিরামহীন ১৪৬ কিলোমিটার সাঁতার কেটে জাতীয় রেকর্ড গড়েন।

২০১৮ সালের ৩ সেপ্টেম্বর সকাল ৭টায় তিনি নালিতাবাড়ীর ভোগাই নদী থেকে সাঁতার শুরু করে ৬০ ঘণ্টা ৫৫ মিনিটে নেত্রকোণা জেলার কংস ও মগড়া নদী হয়ে ১৮৬ কিলোমিটার পথ অতিক্রম করে মদন উপজেলার দেওয়ান বাজার ঘাট পৌঁছান ৫ সেপ্টেম্বর সন্ধ্যা ৭টা ৫৫ মিনিটে। এর মাধ্যমে তিনি তার নিজের রেকর্ড ভাঙ্গার পাশাপাশি বিশ্ব রেকর্ডও গড়েন। "ওয়ার্ল্ড ওপেন ওয়াটার সুইমিং এসোসিয়েশন" তাকে ২০১৯ সালে বিশ্বের ৫০জন সর্বাধিক অ্যাডভান্সারস ওপেন ওয়াটার সাঁতারুর মধ্যে একজন হিসেবে ঘোষণা করে।

সঠিক অনুচ্ছেদ শিরোনাম কোনটি?
titleA. কর্মজীবন
titleB. সাঁতার
titleC. প্রারম্ভিক জীবন
titleD. ব্যক্তিগত জীবন
উত্তর: titleB
ডিসেম্বর ২০১৭-তে, ফ্যান্ডাগো থেকে একটি জরিপ নির্দেশন করে যে "ইনফিনিটি ওয়ার" ২০১৮ সালের সবচেয়ে অপেক্ষিত চলচ্চিত্র ছিল। ফ্যান্ডাগো পরবর্তীতে প্রতিবেদন করে যে "ইনফিনিটি ওয়ার"একটি সুপারহিরো চলচ্চিত্র হিসেবে সর্বোচ্চ প্রারম্ভিক ২৪-ঘণ্টার অগ্রিম টিকেট বিক্রির খেতাব অর্জন করে, যা পূর্বে "ব্ল্যাক প্যান্থার" দ্বারা স্থাপিত ২৪-ঘণ্টার রেকর্ড অতিক্রম করে শুধুমাত্র ৬ ঘণ্টায়। অ্যাটম টিকেটস প্রতিবেদন করে যে "ব্ল্যাক প্যান্থার"-এর প্রথম মাসে অগ্রিম-বিক্রয়ের চেয়েও বেশি বিক্রি করে "ইনফিনিটি ওয়ার" এটির একদিনেই সফল হয়। ৭২ ঘণ্টার মধ্যে, মুক্তির পূর্বে একই সময়কালে চলচ্চিত্রটি "ব্ল্যাক প্যান্থার"-এর চেয়ে ২৫৭.৬%, "ক্যাপ্টেন আমেরিকা: সিভিল ওয়ার"-এর চেয়ে ৭৫১.৫% এবং "অ্যাভেঞ্জার্স: এজ অব আলট্রন"-এর চেয়ে ১১০৬.৫% বেশি অগ্রিম টিকেট বিক্রি করার দ্বারা এটি এএমসি থিয়েটারে সুপারহিরো চলচ্চিত্র হিসেবে সর্বোচ্চ পরিমাণে অগ্রিম টিকেট বিক্রির রেকর্ড তৈরি করে। মুক্তির দুই সপ্তাহ পূর্বে, ফ্যান্ডাগো প্রকাশ করে যে "ইনফিনিটি ওয়ার"-এর জন্য অগ্রিম টিকেট বিক্রি মুক্তির পূর্বে একই সময়কালের গত সাতটি চলচ্চিত্রগুলির থেকে দ্রুতবেগে বিক্রি হয়ে যায় এবং কোম্পানির শীর্ষ-তালিকায় এপ্রিলের মুক্তি পাওয়া চলচ্চিত্র হয়ে ওঠে। এছাড়াও, এটি দ্রুতগতির সাথে শীর্ষ সুপারহিরো চলচ্চিত্রও হয়ে ওঠে। চলচ্চিত্রটির মুক্তি পাওয়ার এক সপ্তাহ পূর্বে, "দ্য ওয়াল স্ট্রিট জার্নাল" বলে যে চলচ্চিত্রটি $৫০ মিলিয়ন ডলারের অগ্রিম টিকেট বিক্রি করে, যা "দ্য ফোর্স অ্যাওয়েকেন্স" এবং "" (২০১৭) চলচ্চিত্রটিকে পেছনে ফেলে দেয়, এবং এর সাথে ফ্যান্ডাগো প্রতিবেদন করে যে ২৫০০টি চলচ্চিত্র-প্রদর্শন সময় বিক্রি করা হয়। অ্যাটম টিকেটস-এ, একই নির্দিষ্ট সময়ে "দ্য লাস্ট জেডাই" থেকে ৭% এবং "ব্ল্যাক প্যান্থার" থেকে ২৫০% বেশি বিক্রয়ের সাথে, "ইনফিনিটি ওয়ার" সবচেয়ে বেশি অগ্রিম টিকেট বিক্রি পরিমাণের তালিকায় শীর্ষে পৌঁছে যায়। অ্যাটম আবার প্রতিবেদন করে যে এটির মুক্তির সপ্তাহে "ইনফিনিটি ওয়ার"-এর জন্য টিকেট বিক্রি দ্বিগুণ করে দেওয়া হবে, যা এখনো পর্যন্ত যেকোনো এমসিইউ চলচ্চিত্রের পরিষেবার বৃদ্ধির দ্রুতগামী দর।

সঠিক অনুচ্ছেদ শিরোনাম কোনটি?
titleA. অগ্রিম টিকেট বিক্রির রেকর্ড
titleB. ধারাবাহিকতা
titleC. কাহিনীসংক্ষেপ
titleD. প্রযোজনা
উত্তর: titleA
ভারতীয় বিজ্ঞান সংস্থার ক্যাম্পাসটি শহরের কেন্দ্রীয় রেলস্টেশন থেকে ৪ কিমি এবং বেঙ্গালুরু আন্তর্জাতিক বিমানবন্দর থেকে ৩৫ কিমি দূরে যশবন্তপুর এলাকায় অবস্থিত। এই প্রতিষ্ঠানটির আশেপাশে ভারতীয় মহাকাশ গবেষণা সংস্থা, রামন রিসার্চ প্রতিষ্ঠান, সি পি আর আই, এন সি বি এস 
প্রভৃতি অনেক গুলি বিজ্ঞান-গবেষণায় জড়িত প্রতিষ্ঠান রয়েছে, যে কারণে বেঙ্গালুরু বিজ্ঞান গবেষণায় দেশের রাজধানী হিসেবে উঠে এসেছে।
৩৯টি ডিপার্টমেন্ট ৪০০ একরের এই বিদ্যায়তনে ছড়িয়ে আছে, যার মধ্যে কয়েকটি হল পদার্থ-বিজ্ঞান, জৈব-রসায়ন, আণবিক প্রাণ-পদার্থবিদ্যা, কম্পুটার সায়েন্স, গণিতবিদ্যা ইত্যাদি। সম্পূর্ণ আবাসিক এই প্রতিষ্ঠানে ছাত্রদের জন্যে ৯ টি, ছাত্রীদের জন্যে ৫ টি এবং 
গবেষক ও অশিক্ষক কর্মীদের জন্যে স্টাফ কোয়ার্টার আছে। শিক্ষক ও ছাত্রছাত্রীদের ক্রীড়া ও বিনোদনের জন্য আছে জিমখানা। এছাড়া ক্যাম্পাসের ভিতর আছে একটি সুইমিং পুল, ৫টি ক্যাফেতারিয়া ও দুটি সাধারণ বাজার।
ক্যাম্পাস টি সবুজ গাছপালা ও প্রাকৃতিক সৌন্দর্য্যের জন্য বিখ্যাত। এখানে প্রায় ১১০ প্রজাতির গাছ, রাসেল ভাইপার সহ ১২ প্রজাতির সাপ এবং বহু ধরনের প্রজাপতি, পাখি, জন্তু ইত্যাদি পাওয়া যায়।

সঠিক অনুচ্ছেদ শিরোনাম কোনটি?
titleA. ইতিহাস
titleB. ঐতিহ্য
titleC. ক্যাম্পাস
titleD. ছাত্র উদ্যোগ
উত্তর: titleC